ปลัด ศธ.ติง โรงเรียนกล้อนผมเด็กทำไม่ถูกต้อง จี้ทุกแห่งยึดระเบียบทรงผมปี 63
เมื่อวันที่ 8 ก.ค. นายประเสริฐ บุญเรือง ปลัดกระทรวงศึกษาธิการ (ศธ.) กล่าวถึงกรณีกฎระเบียบกระทรวงศึกษาธิการ ว่าด้วยการไว้ทรงผมนักเรียน พ.ศ.2563 ว่า ขณะนี้ตนได้ลงนามหนังสือคำสั่งสำนักงานปลัดกระทรวงศึกษาธิการ (สป.ศธ.) ด่วนที่สุดแจ้งไปยังหน่วยงานที่มีสถานศึกษาในสังกัดทั้งสำนักงานคณะกรรมการการศึกษาขั้นพื้นฐาน (สพฐ.) สำนักงานคณะกรรมการการอาชีวศึกษา (สอศ.) สำนักงานส่งเสริมการศึกษานอกระบบและการศึกษาตามอัธยาศัย (กศน.) และสำนักงานคณะกรรมการส่งเสริมการศึกษาเอกชน (สช.) เรื่องซักซ้อมความเข้าใจแนวปฏิบัติเกี่ยวกับระเบียบกระทรวงศึกษาธิการว่าด้วยเรื่องทรงผมนักเรียน พ.ศ.2563 ให้รับทราบและถือปฏิบัติ พร้อมให้แจ้งสถานศึกษาในสังกัดกำกับดูแลยกเลิกการบังคับใช้ระเบียบสถานศึกษาเดิมเกี่ยวกับทรงผมนักเรียน และจะต้องวางระเบียบการไว้ทรงผมนักเรียนขึ้นใหม่ข้อ 7 ที่จะต้องยึดหลักความเหมาะสมในการพัฒนาบุคลิกภาพที่ดี การมีส่วนร่วมของนักเรียน สถานศึกษา ผู้ปกครอง และชุมชนท้องถิ่น โดยจะต้องได้รับความเห็นชอบจากคณะกรรมการสถานศึกษา หรือคณะกรรมการบริหารโรงเรียนแล้วแต่กรณีก่อนประกาศใช้ทรงผมนักเรียนที่เป็นประเด็นอยู่ในตอนนี้ เนื่องจากกลุ่มนักเรียนต้องการให้โรงเรียนดำเนินการตามข้อ 7 ของ กฎกระทรวงฉบับใหม่ที่ต้องให้นักเรียนมีส่วนร่วมดำเนินการ เพราะขณะนี้มีสถานศึกษาบางแห่งยังยึดกฎระเบียบฉบับเดิมอยู่ จากนี้ไปสถานศึกษาจะต้องจัดประชุมชี้แจงทำความเข้าใจระหว่างโรงเรียน ผู้ปกครอง นักเรียน และครู เพื่อออกเป็นข้อปฏิบัติการไว้ทรงผมนักเรียนของแต่ละโรงเรียนให้ชัดเจน เช่น โรงเรียนเอประชุมร่วมกับทุกฝ่ายแล้วมีข้อสรุปว่ายังต้องการยึดทรงผมนักเรียนแบบเดิม หรือโรงเรียนบีประชุมร่วมกับทุกฝ่ายแล้วมีข้อสรุปว่าจะถือปฏิบัติเรื่องทรงผมนักเรียนตามกฎกระทรวงฉบับใหม่ก็ได้ เป็นต้น ปลัด ศธ. กล่าวและว่า ส่วนประเด็นการเผยแพร่ภาพนักเรียนโดนกล้อนผมรับเปิดภาคเรียนใหม่บนโลกโซเชียลนั้น ยอมรับว่าโรงเรียนทำไม่ถูกต้อง เพราะการลงโทษนักเรียนไม่ว่าจะกระทำความผิดใดๆ ก็ตามต้องยึดระเบียบกระทรวงศึกษาธิการว่าด้วยการลงโทษนักเรียนและนักศึกษา พ.ศ.2548 มี 4 ข้อดังนี้ 1.ว่ากล่าวตักเตือน 2.ทำทัณฑ์บน 3.ตัดคะแนนความประพฤติ และ 4.ทำกิจกรรมเพื่อให้ปรับเปลี่ยนพฤติกรรมด้านนายณัฏฐพล ทีปสุวรรณ รมว.ศึกษาธิการ กล่าวว่า ตนเข้าใจโรงเรียนที่ต้องการสร้างระเบียบวินัยให้แก่นักเรียน แต่ความมีระเบียบวินัยสร้างได้หลากหลายรูปแบบ ขอให้โรงเรียนสื่อสารเรื่องกฎกระทรวงศึกษาธิการว่าด้วยเรื่องทรงผมนักเรียนฉบับใหม่ให้ผู้ปกครอง นักเรียน และครูเข้าใจด้วย เชื่อว่าปัญหาความไม่เข้าใจเรื่องระเบียบทรงผมนักเรียนคงมีบ้างบางโรงเรียน โรงเรียนไหนที่ยังไม่เข้าใจกฎระเบียบฉบับใหม่ขอให้สำนักงานเขตพื้นที่การศึกษา (สพท.) เข้าไปช่วยทำความเข้าใจ.
เมื่อวันที่ 8 ก.ค. นายประเสริฐ บุญเรือง ปลัดกระทรวงศึกษาธิการ (ศธ.) กล่าวถึงกรณีกฎระเบียบกระทรวงศึกษาธิการ ว่าด้วยการไว้ทรงผมนักเรียน พ.ศ.2563 ว่า ขณะนี้ตนได้ลงนามหนังสือคำสั่ง
ทรงผมนักเรียน,ตัดผมนักเรียน,กระทรวงศึกษาธิการ,โรงเรียน,ระเบียบทรงผมปี 63,การไว้ทรงผมนักเรียน,ข่าววันนี้,การศึกษา